cyanic-selkie/wikianc huggingface dataset:
เดวิด คอปเปอร์ฟิลด์ (นักมายากล)
ชีวิตส่วนตัว
ปัจจุบันเดวิดคบหาอยู่กับโคลอี กอสเซลิน นางแบบชาวฝรั่งเศสที่อายุน้อยกว่าเขา 28 ปี ทั้งคู่มีบุตรสาวด้วยกัน 1 คน ชื่อ สกาย (เกิด เดือนกุมภาพันธ์ ค.ศ. 2010)
วิทยาลัยการคอมพิวเตอร์ มหาวิทยาลัยสงขลานครินทร์
ประวัติ
วิทยาลัยการคอมพิวเตอร์มีเป้าหมายเพื่อบริหารการจัดการศึกษา การวิจัย และการบริการวิชาการ ในศาสตร์ด้านระบบดิจิทัลและคอมพิวเตอร์ โดยตอบสนองยุทธศาสตร์ชาติ ระยะ 20 ปี มุ่งเน้นงานวิชาการและวิจัยการคำนวณและประมวลผลในเทคโนโลยีดิจิทัล การพัฒนานวัตกรรมและธุรกิจดิจิทัล การวิเคราะห์ข้อมูลขนาดใหญ่ ส่งเสริมผู้ประกอบการใหม่ และการพัฒนาเมืองภูเก็ตอัจฉริยะ พร้อมทั้งการจัดการเรียนการสอนด้านคอมพิวเตอร์ ภายในวิทยาเขตภูเก็ต ผลิตบัณฑิตที่มีคุณธรรม จริยธรรม และเป็นผู้นำทางวิชาการในศาสตร์ที่เกี่ยวข้องกับระบบดิจิทัลและคอมพิวเตอร์ ซึ่งสอดคล้องกับความต้องการของท้องถิ่น ชายฝั่งทะเลอันดามันและประเทศ เป็นที่ยอมรับในระดับนานาชาติ
มูร์เซีย
ชาวโรมันเป็นพวกแรกที่เข้ามาตั้งถิ่นฐานในคริสต์ศตวรรษที่ 9 ชาวมัวร์ได้เข้ามาสร้างเมืองขึ้นใหม่ และต่อมาชาวคริสต์ยึดกลับคืนได้ในคริสต์ศตวรรษที่ 13 เคยเป็นเมืองหลวงของอาณาจักรมูร์เซียในสมัยโบราณ
วิทยาลัยการคอมพิวเตอร์ มหาวิทยาลัยสงขลานครินทร์
ประวัติ
Vision มุ่งเน้นความเป็นเลิศทางด้านคอมพิวเตอร์ และเทคโนโลยีดิจิทัลระดับนานาชาติ
เดวิด คอปเปอร์ฟิลด์ (นักมายากล)
แหล่งข้อมูลอื่น
1956
วิทยาลัยการคอมพิวเตอร์ มหาวิทยาลัยสงขลานครินทร์
ประวัติ
1. ผลิตบัณฑิตที่ตรงตามความต้องการในตลาดแรงงานทางด้านคอมพิวเตอร์และเทคโนโลยีดิจิทัล
2. พัฒนางานวิจัยด้านคอมพิวเตอร์และเทคโนโลยีดิจิทัลที่เป็นที่ยอมรับในระดับนานาชาติ
3. สร้างสรรค์นวัตกรรม บริการวิชาการด้านคอมพิวเตอร์ เทคโนโลยีดิจิทัลเพื่อชุมชน สังคม ทั้งในและต่างประเทศ
CORE COMPETENCIES สมรรถนะหลัก
การเรียนการสอน การวิจัยและบริการวิชาการด้านคอมพิวเตอร์และเทคโนโลยีดิจิทัล
ทำเนียบคณบดี
**หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น สร้างขึ้นเมื่อ 23 พฤศจิกายน 2564
โครงสร้างองค์กร
- ผศ.ดร.อซีส นันทอมรพงศ์ คณบดี
รองคณบดี
- ดร.อดิศักดิ์ อินทนา ตำแหน่งบริหาร : รองคณบดีฝ่ายวิชาการ
- ผศ.ดร.วโรดม วีระพันธ์ ตำแหน่งบริหาร : รองคณบดีฝ่ายวิจัยและนวัตกรรม
ผู้ช่วยคณบดี
- ดร.วศิมน พาณิชพัฒนกุล ตำแหน่งบริหาร : ผู้ช่วยคณบดีฝ่ายงานรับนักศึกษาและกิจกรรมนานาชาติ
- ดร.กุลจรี ตันตยกุล ตำแหน่งบริหาร : ผู้ช่วยคณบดีฝ่ายพัฒนาหลักสูตรและนวัตกรรมการเรียนรู้
- ดร.ปาณิศา ตรีพงศ์ ตำแหน่งบริหาร :ผู้ช่วยคณบดีฝ่ายแผนและประกันคุณภาพ
- อาจารย์เลอลักษณ์ บุญล้ำ ตำแหน่งบริหาร : ผู้ช่วยคณบดีฝ่ายบริการวิชาการและสื่อสารองค์กร
- อาจารย์พัชรี เทพนิมิตร ตำแหน่งบริหาร : ผู้ช่วยคณบดีฝ่ายสนับสนุนการเรียนรู้และสหกิจศึกษา
วิทยาลัยการคอมพิวเตอร์
มหาวิทยาลัยสงขลานครินทร์ วิทยาเขตภูเก็ต 80 หมู่ 1 ถ.วิชิตสงคราม ต.กะทู้ อ.กะทู้ จ.ภูเก็ต 83120
โทร 0 7627 6000 ต่อ 6471 (งานประชาสัมพันธ์), 0 7627 6045 (งานรับนักศึกษา)
Fax. 0 7627 6046
Email: coc(at)phuket.psu.ac.th
Google Map
https://goo.gl/maps/jrQyvjQf6CZqmYza9
ฝาย
ฝาย เป็นโครงสร้างภูมิปัญญาทางการชลประทานมีลักษณะเป็นเขื่อนน้ำล้นใช้สำหรับการเปลี่ยนขนาดและรูปแบบการไหลของแม่น้ำ โดยอาศัยแรงโน้มถ่วงของโลก เมื่อน้ำบริเวณต้นน้ำมีปริมาณความสูงน้อยกว่าความสูงของฝายน้ำจะถูกกักเก็บไว้ แต่เมื่อระดับน้ำเพิ่มสูงขึ้นน้ำจะไหลข้ามไปยังท้ายน้ำ ซึ่งฝายจะพบในชุมชนหรือเมืองที่ตั้งบริเวณที่ราบกึ่งชันที่น้ำไหลค่อนข้างแรง แต่จะไม่พบในที่ราบลุ่มต่ำ เพราะน้ำไหลช้าจึงไม่มีความจำเป็นต้องจัดทำฝายในการชะลอน้ำ
ฝาย ถือเป็นภูมิปัญญาของคนในอดีต โดยชาวบ้านท้องถิ่นจะทำการสร้างฝายลงลุ่มน้ำสาขาย่อย เช่น ห้วย ลำธาร หรือลงลุ่มน้ำหลักเช่นแม่น้ำ โดยนิยมสร้างเป็นฝายที่ยาวตลอดช่วงตามขวางของแม่น้ำ จากนั้นจึงสร้างคลองหรือลำเหมือง มาเชื่อมต่อใกล้บริเวณท้ายฝาย ประโยชน์สำคัญของฝายในอดีต คือ การชะลอ บริหารและกักเก็บน้ำเพื่อนำน้ำไปทำการชลประทานเกษตรกรรม แต่ปัจจุบันทางภาครัฐก็มีการนำแนวคิดมาใช้เพื่อการป้องกันน้ำท่วมด้วย
การแบ่งประเภทของฝายมีการแบ่งหลากหลายรูปแบบ เช่นแบ่งตามระยะเวลาการใช้งานเป็น ฝายถาวร และฝายชั่วคราว หรือแบ่งตามลักษณะวัสดุ เช่น ฝายโครงสร้างไม้ ฝายหินทิ้ง ฝายหินก่อบนดินถมอัดแน่น และฝายคอนกรีต โดยปัจจุบันจะพบว่าฝายคอนกรีต เข้ามาแทนที่ฝายท้องถิ่นแบบเดิม
ปัญหาจากการสร้างฝาย
ถึงแม้การสร้างฝาย จะเป็นภูมิปัญญาท้องถิ่นมายาวนาน แต่ในปัจจุบัน การสร้างฝายได้เปลี่ยนแปลงไปมาก ทั้งการสร้างฝายคอนกรีต ซึ่งเป็นฝายทึบตันตลอดช่วงทำให้น้ำช่วงลึกไม่สามารถระบายออกได้ จึงทำให้เกิดการไม่หมุนเวียนของน้ำ ทำให้น้ำเน่า เพราะขาดออกซิเจน อีกทั้งยังกันการไหลออกของดินตะกอน หรือ ทราย ซึ่งชะล้างจากที่สูงลงมาไม่สามารถระบายออกไปยังแม่น้ำได้ จำเป็นต้องขุดลอกประจำ อีกทั้งยังทำให้ความอุดมสมบูรณ์ของน้ำในช่วงหน้าฝายลดลงไปด้วย ซึ่งอาจเป็นผลเสียแก่ระบบนิเวศน์ที่อื่น เช่นเดียวกับทำลายวงจรชีวิตปลา ที่ไม่สามารถว่ายทวนกระแสน้ำไปวางไข่ได้ แม้ทางหน่วยงานบางที่จะสร้างบันไดปลาโจนมา เพื่อให้เป็นทางเข้าออกของปลา แต่ก็ไม่ได้ช่วยอะไรมาก ทำให้พันธ์ุปลาบางชนิดสูญหายไป
รูปแบบฝายในอดีตที่เป็นวัสดุจากไม้ จากหินทิ้ง จึงเป็นรูปแบบที่สอดคล้องไปกับธรรมชาติมากกว่า เพราะยังพอมีรูปหรือช่องให้ดินตะกอน ทราย หรือ ปลา สามารถว่ายทวนกระแสน้ำออกไปได้ อีกทั้งยังระบายน้ำช่วงลึกของฝาย ยังหมุนระบายออกได้เช่นกัน แต่ถึงอย่างไรก็ดี ฝายแบบนี้ต้องดูแลรักษามาก เพราะเมื่อผ่านช่วงหน้าฝนที่น้ำไหลแรง ก็จะทำให้ฝายพังทลาย ต้องมาดูแลรักษาทุกปี อีกทั้งประสิทธิการกักน้ำ ไม่สูงมากเท่าฝายคอนกรีต
ดิอินดีเพ็นเดนต์
ดิอินดีเพ็นเดนต์ (The Independent) เป็นหนังสือพิมพ์ออนไลน์สัญชาติอังกฤษ เริ่มตีพิมพ์ใน ค.ศ. 1986 แรกเริ่มเป็นบรอดชีตแล้วเปลี่ยนไปเป็นแท็บลอยด์ใน ค.ศ. 2003 โดยมีการตีพิมพ์ฉบับหนังสือพิมพ์ครั้งสุดท้ายในวันเสาร์ที่ 26 มีนาคม ค.ศ. 2016 คงเหลือเพียงฉบับออนไลน์
หนังสือพิมพ์ฉบับนี้ได้รับรางวัลหนังสือพิมพ์ดีเด่นประจำปีจากรางวัลหนังสือพิมพ์บริติช (British Press Awards) ใน ค.ศ. 2004
โรคระบาดทางการเงิน
โรคระบาดทางการเงิน (financial contagion) หมายความถึง "การระบาดของความผันผวนของตลาด ส่วนใหญ่ในด้านลบ จากประเทศหนึ่งไปอีกประเทศหนึ่ง เป็นกระบวนการที่สังเกตผ่านการเคลื่อนไหวร่วมของอัตราแลกเปลี่ยน ราคาหุ้น ความแตกต่างระหว่างผลตอบแทนของการออกพันธบัตรของประเทศนั้นกับพันธบัตรเปรียบเทียบได้ของที่ประเทศเกณฑ์เปรียบเทียบออก [sovereign spread] และการไหลของทุน" โรคระบาดทางการเงินสามารถเป็นความเสี่ยงแก่ประเทศที่กำลังพยายามบูรณาการระบบการเงินของตนกับตลาดและสถาบันการเงินระหว่างประเทศ โรคระบาดการเงินช่วยอธิบายวิกฤตการณ์เศรษฐกิจที่ขยายข้ามประเทศเพื่อนบ้านหรือแม้แต่ภูมิภาคของโลก
พราว (อัลบั้ม)
พราว สตูดิโออัลบั้มแรกของศิลปินวง พราว ออกจำหน่ายในปี พ.ศ. 2538 มีเพลงที่เป็นที่รู้จักอย่าง "เธอคือความฝัน" "วันไร้สมอง" "เพราะ(ฉัน)มีเพียงเธอ" "อย่ามองกลับหลัง" "เหรียญสลึง"
ข้อมูลอัลบั้ม
หลังจากที่วงพราวเริ่มเป็นที่รู้จักจากเพลง "เหรียญสลึง" เพลงที่รุ่นน้องคนหนึ่งที่สถาบันเทคโนโลยีพระจอมเกล้าเจ้าคุณทหารลาดกระบัง ได้นำไปทำเป็นมิวสิกวิดีโอ ในงานศิลปนิพนธ์ส่งอาจารย์ และได้นำไปเปิดฉายให้คนชมในงานเทศกาลบันเทิงคดี เมื่อ พ.ศ. 2537 อีกทั้งพวกเขายังได้โอกาสเล่นคอนเสิร์ตในงานวันปีใหม่ที่ มหาวิทยาลัยศิลปากร ร่วมกับวงครับ และ วงสามเกลอ (ปัจจุบันกลายเป็นวงสี่เต่าเธอ)
เมื่อมีกระแสตอบรับที่ดีวงพราวจึงเริ่มจริงจังกในการทำเพลงกันมากขึ้น จนเกิดเป็นอัลบั้มแรกชื่อเดียวกับวงขึ้นในสังกัดอีสเทิร์นสกาย เรคคอร์ดส
อัลบั้มนี้พวกเขาได้รับแรงบันดาลใจจากวงร็อกและนิวเวฟแบบอังกฤษ อย่าง The Police, The Cure, U2, Simple Minds ไปจนถึงวงนิวเวฟยุค'80 อย่าง Depeche Mode, Ultravox, Yazoo เพลงของพวกเขาเป็นส่วนผสมระหว่างเมโลดี้ที่นุ่มนวล กับกีตาร์ที่ดิบกร้าว พร้อมเนื้อร้องที่มีมุมมองน่าสนใจ ต่างจากเพลงรักจากสังกัดใหญ่ทั่วไปในขณะนั้น
แคลิฟอร์เนียโรล
แคลิฟอร์เนียโรล (California roll; カリフォルニアロール (kariforunia rōru)) หรือ แคลิฟอร์เนียมากิ เป็น อูรามากิ (มากิซูชิ ประเภทกลับด้านในออกด้านนอก) ชนิดหนึ่ง ประกอบด้วยแตงกวา เนื้อปูหรือปูอัด และอาโวคาโด ด้านนอกที่เป็นข้าวอาจโรยด้วยเมล็ดงาคั่วหรือไข่ปลา
ในฐานะซูชิรูปแบบที่ได้รับความนิยมมากที่สุดรูปแบบหนึ่งในแคนาดาและสหรัฐ แคลิฟอร์เนียโรลมีอิทธิพลอย่างมากต่อความนิยมในซูชิในโลก รวมถึงเป็นแรงบันดาลใจให้เชฟซูชิทั่วโลกสร้างสรรค์อาหารฟิวชันที่ไม่เป็นไปตามขนบดั้งเดิม
ส่วนผสม
องค์ประกอบหลักของไส้ในคือแตงกวา อาโวคาโด เนื้อปู หรือปูอัด ห่อด้วยสาหร่ายแผ่น แตงกวาเป็นองค์ประกอบของอาหารจานนี้มาแต่แรก หรืออาจเป็นของที่เพิ่มเข้ามาในภายหลัง ขึ้นอยู่กับเรื่องเล่าแต่ละแบบเกี่ยวกับที่มาของซูชินี้
ประวัติศาสตร์
ตัวตนของผู้คิดค้นแคลิฟอร์เนียโรลเป็นที่ถกเถียงอยู่ แต่เชฟหลายคนจากลอสแอนเจลิสและเชฟคนหนึ่งจากแวนคูเวอร์มักได้รับการอ้างถึงว่าเป็นผู้คิดค้นซูชิชนิดนี้
หลักฐานลายลักษณ์อักษรที่เก่าแก่ที่สุดของ "แคลิฟอร์เนียโรล" ปรากฏในหนังสือพิมพ์ ลอสแอนเจลิสไทมส์ และหนังสือพิมพ์ฉบับหนึ่งของเมืองโอแคลา รัฐฟลอริดา ฉบับวันที่ 25 พฤศจิกายน 1979 หลังจากนั้นไม่ถึงหนึ่งเดือน บทความฉบับหนึ่งของสำนักข่าวเอพีก็อ้างว่าผู้ประดิษฐ์แคลิฟอร์เนียโรลคือเชฟจากลอสแอนเจลิสชื่อ เคน ซีวซา (Ken Seusa) จากภัตตาคารซูชิชื่อ คิน โจ (Kin Jo) ใกล้กับฮอลลีวูด โดยบทความได้ระบุว่าแหล่งข้อมูลคือฟูจิ วาเดะ (Fuji Wade) ผู้จัดการภัตตาคาร แอนดรูว์ เอฟ. สมิธ (Andrew F. Smith) นักเขียนด้านอาหาร ตั้งข้อสังเกตว่าไม่มีใครโต้แย้งคำกล่าวอ้างนี้มานานกว่า 20 ปี
แหล่งข้อมูลบางแหล่ง  ระบุว่าแคลิฟอร์เนียโรลเป็นผลงานการสร้างสรรค์ของอิจิโร มาชิตะ (Ichiro Mashita) ซึ่งเป็นเชฟซูชิอีกคนหนึ่งจากลอสแอนเจลิส เขาเคยทำงานในภัตตาคารญี่ปุ่นในย่านลิตเทิลโตเกียวชื่อ "โทเกียวไกกัง" (Tokyo Kaikan) ซึ่งปิดกิจการไปแล้ว เรื่องเล่านี้ระบุว่าเขาใช้อาโวคาโดแทน โทโร (ส่วนไขมันของปลาทูน่า) ในช่วงนอกฤดูปลาทูน่า และได้พัฒนาซูชิรูปแบบนี้เรื่อยมานับตั้งแต่ทศวรรษ 1960 (หรือต้นทศวรรษ 1970)
ฮิเดกาซุ โทโจ เชฟชาวญี่ปุ่นซึ่งมีถิ่นพำนักในแวนคูเวอร์มาตั้งแต่ปี 1971 อ้างว่าเขาเป็นผู้ประดิษฐ์แคลิฟอร์เนียโรลขึ้นในภัตตาคารของเขาในปลายทศวรรษ 1970 โทโจยืนยันว่าเขาเป็นผู้คิดค้นซูชิกลับด้านในออกด้านนอกขึ้น ส่วนชื่อ "แคลิฟอร์เนีย" นี้ได้มาจากคำเรียกส่วนผสมหลักในภาษาอังกฤษ กล่าวคือ ปู (crab) และอาโวคาโด (avocado) ซึ่งย่อได้เป็น C.A. ตรงกับอักษรย่อของชื่อรัฐแคลิฟอร์เนีย ด้วยความบังเอิญดังกล่าว โทโจจึงยึดชื่อนี้เป็นชื่อเรียกซูชิที่เขาประดิษฐ์ขึ้นเรื่อยมา โทโจอ้างว่าเขาเป็นผู้คิดค้นแคลิฟอร์เนียโรลขึ้นเองทั้งหมดที่ภัตตาคารในแวนคูเวอร์ รวมถึงส่วนประกอบที่พบในปัจจุบัน ทั้งแตงกวา เนื้อปู และอาโวคาโด อย่างไรก็ตาม เรื่องเล่าของเขาขัดแย้งกับความเห็นของนักประวัติศาสตร์อาหารหลายคนที่เชื่อว่าแคลิฟอร์เนียโรลได้รับการพัฒนาและปรับเปลี่ยนส่วนผสมเรื่อยมาจากต้นกำเนิดในลอสแอนเจลิส ในปี 2016 กระทรวงการเกษตร การป่าไม้ และการประมงของประเทศญี่ปุ่น ได้มอบหมายให้โทโจเป็นทูตสันถวไมตรีแห่งอาหารญี่ปุ่น
อังกิโมะ
อังกิโมะ (鮟肝 (ankimo)) เป็นอาหารญี่ปุ่นที่ทำมาจากตับของปลามังก์ฟิช ตับของปลาจะถูกนำมาถูด้วยเกลือ จากนั้นล้างด้วยสาเก ส่วนที่เป็นหลอดเลือดดำจะถูกนำออก ตับที่เหลือจะถูกนำมาห่อเป็นทรงกระบอก แล้วจึงนำไปนึ่งไอน้ำ อังกิโมะนิยมเสิร์ฟกับ โมมิจิโอโรชิ (หัวไชเท้าขูดผสมพริก) ต้นหอมซอย และซอสพนซุ
อังกิโมะถือว่าเป็นหนึ่งในบรรดา ชิมมิ (อาหารชั้นเยี่ยม) ของญี่ปุ่น และได้รับการจัดให้อยู่ในอันดับที่ 32 ของรายชื่อ "อาหารที่ดีที่สุดในโลก 50 จาน" ของ ซีเอ็นเอ็น โก
โซล แคมป์เบลล์
โซล แคมป์เบลล์ มีชื่อจริงว่า ซัลเซียร์ เจเรไมอาห์ แคมป์เบลล์ (เกิด 18 กันยายน 1974) เป็นอดีตนักฟุตบอลชาวอังกฤษเชื้อสายจาเมก้า โดยมีพ่อแม่เป็นชาวจาเมกาแต่เกิดและเติบโตในลอนดอน เล่นตำแหน่งกองหลัง เคยค้าแข้งกับทอตแน่ม ฮอตสเปอร์, อาร์เซนอล และ ปอร์ทสมัธและกลับไปอยู่กับอาร์เซนอลแล้วจึงย้ายไปนิวคาสเซิลแบบฟรีๆ ในปี 2553 (2010)
สฟิงโกไมอีลิน
สฟิงโกไมอีลิน (sphingomyelin) เป็นสฟิงโกลิพิดชนิดหนึ่งที่พบในเยื่อหุ้มเซลล์ของสัตว์ โดยเฉพาะเยื่อไมอีลินที่หุ้มรอบแอกซอนของเซลล์ประสาท ส่วนใหญ่ประกอบด้วยฟอสโฟโคลีน (phosphocholine) และเซราไมด์ (ceramide) หรือหมู่ฟังก์ชันเอทาโนลามีน (ethanolamine) ดังนั้นสฟิงโกไมอีลินจึงสามารถจัดอยู่ในกลุ่มสฟิงโกฟอสโฟลิพิด (sphingophospholipids) ในมนุษย์ สฟิงโกไมอีลินนับเป็นประมาณร้อยละ 85 ของสฟิงโกลิพิดในร่างกาย และคิดเป็น 10–20 ร้อยละโมลของลิพิดในเยื่อหุ้มเซลล์
สฟิงโกไมอีลินถูกแยกครั้งแรกโดยนักเคมีชาวเยอรมัน Johann L.W. Thudicum ในทศวรรษที่ 1880 โครงสร้างของสฟิงโกไมอีลินถูกรายงานครั้งแรกในปี ค.ศ. 1927 ในชื่อ เอ็น-เอซิล-สฟิงโกซีน-1-ฟอสฟอริลโคลีน (N-acyl-sphingosine-1-phosphorylcholine) ในสัตว์เลี้ยงลูกด้วยนม สฟิงโกไมอีลินเป็นส่วนประกอบตั้งแต่ร้อยละ 2-15 ในเนื้อเยื่อส่วนใหญ่โดยพบมากในเนื้อเยื่อประสาท เม็ดเลือดแดง และในเลนส์ตา สฟิงโกไมอีลินมีบทบาทสำคัญในโครงสร้างและการทำงานของเซลล์ เป็นส่วนประกอบของเยื่อหุ้มเซลล์และมีส่วนในการถ่ายทอดสัญญาณ เมแทบอลิซึมของสฟิงโกไมอีลินทำให้เกิดผลิตภัณฑ์ที่มีส่วนสำคัญภายในเซลล์
โมเลกุลสฟิงโกไมอีลินประกอบด้วยฟอสโฟโคลีน (phosphocholine) หรือฟอสโฟเอทานอลามีน (phosphoethanolamine) เป็นหมู่ฟังก์ชันส่วนหัวที่มีขั้ว และจัดเป็นฟอสโฟลิพิดเช่นเดียวกับกลีเซรอฟอสโฟลิพิด (glycerophospholipid) สฟิงโกไมอีลินมีความคล้ายฟอลฟาทิดิลโคลีน (phosphatidylcholine) ในแง่คุณสมบัติทั่วไปและโครงสร้างสามมิติรวมถึงไม่มีขั้วสุทธิในหมู่ฟังก์ชันส่วนหัว เนื่องจากสฟิงโกไมอีลินพบในเยื่อหุ้มเซลล์ของเซลล์สัตว์โดยเฉพาะอย่างยิ่งในเยื่อไมอีลินที่หุ้มและเป็นฉนวนของแอกซอนในเซลล์ประสาท จึงมีชื่อว่า สฟิงโกไมอีลิน
องค์ประกอบ
โครงสร้างของสฟิงโกไมอีลินประกอบด้วยหมู่ฟังก์ชันส่วนหัวฟอสโฟโคลีน (phosphocholine) สฟิงโกซีน (sphingosine) และกรดไขมัน มันเป็นหนึ่งในฟอสโฟลิพิดในเยื่อหุ้มส่วนน้อยที่ไม่ได้สังเคราะห์มาจากกลีเซอรอล สฟิงโกซีนและกรดไขมันสามารถเรียกรวมกันว่าเซราไมด์ (ceramide) องค์ประกอบดังกล่าวทำให้สฟิงโกไมอีลินมีบทบาทสำคัญในวิถีการส่งสัญญาณระดับเซลล์ กล่าวคือการย่อยสลายและสังเคราะห์สฟิงโกไมอีลินทำให้เกิดสารนำรหัสสำหรับการถ่ายโอนสัญญาณ
คุณสมบัติ
ตามหลักการแล้วโมเลกุลสฟิงโกไมอีลินมีรูปร่างคล้ายทรงกระบอก แต่โมเลกุลสฟิงโกไมอีลินจำนวนมากที่สายไฮโดรโฟบิกไม่เข้าคู่กัน คือมีความยาวระหว่างสองสายที่แตกต่างกันมาก สายไฮโดรโฟบิกของสฟิงโกไมอีลินมีแนวโน้มที่จะอิ่มตัวมากกว่าฟอสโฟลิพิดชนิดอื่น อุณหภูมิในการเปลี่ยนสถานะหลักของสฟิงโกไมอีลินยังสูงกว่าเมื่อเทียบกับฟอสโฟลิพิดที่คล้ายกัน คือประมาณ 37 องศาเซลเซียส ซึ่งทำให้เกิดความแตกแบบกันในทางด้านข้างของเยื่อหุ้มและเกิดเป็นขอบเขตในเยื่อหุ้มชนิดสองชั้น
ตำแหน่ง
สฟิงโกไมอีลินถูกสังเคราะห์ที่ร่างแหเอนโดพลาซึม (endoplasmic reticulum) และ ทรานส์-กอลจิคอมเพล็กซ์ พบมากในเยื่อหุ้มเซลล์โดยมีความเข้มข้นมากในเนื้อเยื่อชั้นนอกมากกว่าชั้นใน กอลจิคอมเพล็กซ์เป็นตัวกลางระหว่างร่างแหเอนโดพลาซึมและเยื่อหุ้มเซลล์ โดยมีความเข้มข้นของสฟิงโกไมอีลินมากกว่าบริเวณด้านทรานส์
การสังเคราะห์
การสังเคราะห์สฟิงโกไมอีลินเกี่ยวข้องกับการใช้เอนไซม์เปลี่ยนแปลงฟอสโฟโคลีน (phosphocholine) จากฟอสฟาทิดิลโคลีน (phosphatidylcholine) เป็นเซราไมด์ ขั้นตอนแรกในการสังเคราะห์สฟิงโกไมอีลินคือการควบแน่น แอล-ซีรีน (L-serine) และปาล์มิโทอิล-โคเอ (palmitoyl-CoA) โดยใช้เอนไซม์ซีรีน ปาล์มิโทอิลทรานซเฟอเรส (serine palmitoyltransferase) ผลผลิตจากปฏิกิริยารีดิวซ์ได้ไดไฮโดรสฟิงโกซีน (dihydrosphingosine) ไดไฮโดรสฟิงโกซีนผ่านกระบวนการ เอ็น-เอซิเลชัน (N-acylation) ตามด้วยปฏิกิริยาเติมพันธะคู่จนได้เซราไมด์ ปฏิกิริยาดังกล่าวเกิดขึ้นบนพื้นผิวด้านในเซลล์ของร่างแหเอนโดพลาซึม เซราไมด์จะถูกขนส่งไปยังกอลจิคอมเพล็กซ์เพื่อเปลี่ยนเป็นสฟิงโกไมอีลิน เอนไซม์สฟิงโกไมอีลินซินเทส (sphingomyelin synthase) มีบทบาทในการสร้างสฟิงโกไมอีลินจากเซราไมด์ ผลพลอยได้ที่เกิดจากการขนส่งฟอสโฟโคลีนคือไดเอซิลกลีเซอรอล (diacylglycerol)
การสลาย
การสลายสฟิงโกไมอีลินมีส่วนในการเริ่มวิถีการส่งสัญญาณระดับเซลล์มากมาย สฟิงโกไมอีลินถูกไฮโดรไลซิสโดยเอนไซม์สฟิงโกไมอีลิเนส (sphingomyelinases; sphingomyelin specific type-C phospholipases) หมู่ฟังก์ชันส่วนหัวฟอสโฟโคลีนถูกปล่อยเข้าไปในของเหลวในขณะที่เซราไมด์จะแพร่เข้าในเยื่อหุ้ม
มูลนิธินิปปอน
มูลนิธินิปปอน (The Nippon Foundation, 日本財団 (Nipponzaidan)) เป็นมูลนิธิเอกชนที่ไม่แสวงหากำไรของกรุงโตเกียวประเทศญี่ปุ่น ก่อตั้งขึ้นในปี ค.ศ. 1962 โดย Ryoichi Sasakawa ซึ่งมูลนิธินี้ให้การสนับสนุนในเรื่องการพัฒนาทางทะเล การทำงานด้านมนุษยธรรม สวัสดิการสังคม การสาธารณสุข และการศึกษาทั่วโลก
กฤชกนก สวยสด
กฤชกนก สวยสด (ชื่อเล่น: อะตอม) หรือเป็นที่รู้จักกันในชื่อ อะตอม ไมค์ไอดอล เป็นนักร้อง นักแสดง อีกทั้งยังเป็นครูสอนเต้นชาวไทย เกิดเมื่อวันที่ 22 เมษายน พ.ศ. 2534 เธอเป็นบุตรสาวคนเดียวของครอบครัว เริ่มต้นเข้าวสู่วงการจากแข่งขันเวทีไมค์ไอดอล เมื่อ พ.ศ. 2551 โดยเธอมีชื่อเสียงจากเพลง "ห้ามทิ้ง"
ประวัติ
กฤชกนก สวยสด (ชื่อจริงอ่านว่า: กริด – กะ – หนก) หรือเป็นที่รู้จักกันในชื่อ อะตอม ไมค์ไอดอล เกิดเมื่อวันจันทร์ที่ 22 เมษายน พ.ศ. 2534 (ปีมะแม) เป็นนักร้อง และนักแสดงหญิงชาวไทย ภายใต้สังกัดจีเอ็มเอ็ม แกรมมี่ เธอเป็นที่รู้จักจากการประกวดร้องเพลงในเวที "ไมค์ไอดอล (Mic Idol)"
อะตอมเริ่มประกวดร้องเพลงตั้งแต่อายุ 6 ปี และได้รางวัลมาแล้วมากมาย เธอเคยได้รับคัดเลือกจาก โรงเรียนบดินทรเดชา (สิงห์ สิงหเสนี) ๒ ให้ประกวดร้องเพลงฝรั่งเศส เข้ารอบ 10 โรงเรียนสุดท้ายทั่วประเทศ อีกทั้งยังเป็นแชมป์ ไมค์ ไอดอล 2 สมัยอีกด้วย หลังจากนั้นก็ได้ออกอัลบั้มร่วมกับผู้เข้าแข่งขันไมค์ ไอดอล ในปีพ.ศ. 2551 ภายใต้สังกัดแกรมมี่ โดยเธอขับร้องเพลง "ห้ามทิ้ง" ซึ่งเป็นเพลงที่สร้างชื่อเสียงให้กับเธอในระยะเวลานั้น
งานเพลง
ในปีพ.ศ. 2553 อะตอมได้ออกอัลบั้มเดี่ยวชุดแรกที่ชื่อ "ATOM LOOK AT ME (อะตอม : ลุค แอท มี)" โดยเปิดตัวด้วยเพลง แฟนขี้บ่น, เลิกกันเถอะ และเพลง Hello I Love You เป็นต้น ออกวางจำหน่ายในรูปแบบ ซีดี+วีซีดี เมื่อวันที่ 27 พ.ค. 53
ในปีพ.ศ. 2554 อะตอมได้ออกอัลบั้มโปรเจกต์พิเศษในชื่อ "Jump And Play" เป็นการรวมตัวของศิลปินแกรมมี่ ได้แก่ ไอซ์ ศรัณยู, น้ำชา ชีรณัฐ, เม้าส์ ณัฐชา, ส้ม มารี และ วงโอลีฟส์ โดยเธอออกซิงเกิ้ลคู่กับ ส้ม-มารี เออเจนี เลอเลย์ ในเพลง รักเธอนะ, หน้าตาของความรัก, แอ๊บ ในช่วงนั้นทำให้เธอได้เป็นคู้หูดูโอ้ในนาม "ส้ม-อะตอม (Zom&Atom)" โดยมีผลงานด้วยกันทั้งถ่ายแบบ และร้องเพลงประกอบละคร
ภายหลังเธอหายจากวงการไปพักใหญ่ ปัจจุบันได้กลับมาร้องเพลง อีกทั้งยังได้มีโอกาสแสดงละครโทรทัศน์อีกด้วย ได้แก่เรื่อง Forward ท้าเวลา พลิกอนาคต และ U-Prince Series ตอน ไบรอัน เป็นต้น นอกจากนี้ อะตอมเองก็เป็นครูสอนเต้นและร้องเพลงของสถาบัน Weshine by ATOM และเป็นนักร้องวงหญิงล้วนชื่อ Molekul
การศึกษา
ด้านการศึกษา สำเร็จการศึกษาระดับประถมศึกษา โรงเรียนสายอักษร (รามอินทรา) สำเร็จการศึกษาระดับชั้นมัธยมศึกษา โรงเรียนบดินทรเดชา (สิงห์ สิงหเสนี) ๒ (รุ่นที่ 14) และสำเร็จการศึกษาระดับปริญญาตรี คณะนิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยรังสิต เกียรตินิยมอันดับ 2 ปัจจุบันกำลังศึกษาต่อในระดับปริญญาโท คณะบริหารธุรกิจ สาขาวิชาการเป็นผู้ประกอบการ ที่มหาวิทยาลัยรังสิต
ผลงานพิธีกร
ออนไลน์
บราซิลเลียนยิวยิตสู
บราซิลเลียนยิวยิตสู (Brazillian jiu-jitsu) เรียกสั้นๆว่า BJJ เป็นศิลปะการต่อสู้สมัยใหม่ซึ่งมีลักษณะเด่นในการต่อสู้จับล็อกบนพื้น แต่ก็มีจุดเด่นทั้งการทุ่มและการควบคุมคู่ต่อสู้จากทางด้านบน จินตนาการง่ายๆ คือ คล้ายกับการเอากีฬายูโดมาผสมกับมวยปล้ำแล้วมีการฝึกท่าจับล็อกบนเพิ่มเข้าไป
วิชาบราซิลเลียนยิวยิตสูถือว่าเป็นพื้นฐานของกีฬาต่อสู้แบบผสม (mixed martial arts เรียกสั้น ๆ ว่า MMA คือกีฬาต่อสู้ที่เอาศิลปะการต่อสู้หลายๆอันมาผสมกัน โดยสู้กันโดยใช้เทคนิคอะไรก็ได้ขอเพียงให้ฝ่ายตรงข้ามยอมแพ้หรือสลบไป) ซึ่งจะพบว่านักสู้ที่มีชื่อเสียงอย่างในรายการ MMA ชื่อดัง UFC นั้นจะต้องผ่านการฝึกบราซิลเลียนยิวยิตสูมาแล้วทั้งสิ้น อาทิเช่น Nate Diaz, Anderson Silva, Jose Aldo
บราซิลเลียนยิวยิตสูคืออะไร
บราซิลเลียนยิวยิตสู คือศิลปะการต่อสู้ที่เน้นในการจับล็อกโดยเกิดได้ทั้งจากยืนหรือมักจะพบเห็นที่ไปเล่นบนภาคพื้น โดยหลักของศิลปะการต่อสู้นี้คือการทำให้ลงศัตรูลงไปต่อสู้บน ground game โดยอาจจะทำให้อีกฝ่ายล้มโดยการทุ่ม หรือ การพาคู่ต่อสู้ลงไปเล่นposition guard ซึ่งเป็น position ที่มีเอกลักษณ์มากของบราซิลเลียนยิวยิตสูนี้ โดยจุดมุ่งหมายของการต่อสุ้คือพยายามทำ submission ให้อีกฝ่ายตบเบาะยอมแพ้โดยอาจจะมาจาก การรัดคอ, หักข้อต่อต่าง ๆ ในร่างกาย (หากไม่ยอมแพ้ก็คือตายหรือไม่ก็แขนขาหัก) ท่าที่มีชื่อเสียงก็คือ Triangle choke, Arm-bar, Guillotine, Omoplata และอีกมาก นอกจากจะทำให้ศัตรูยอมแพ้ด้วยการรัดคอหรือหักข้อต่อแล้วนั้น ก็มีการทำให้คู่ต่อสู้ไปอยู่ในตำแหน่งที่เสียเปรียบเรียกว่า sweep เช่น ทำให้ตัวเราไปขึ้นคล่อมตัวศัตรู หรือ ไปอยู่ข้างหลังเตรียมรัดคอศัตรู
โดยบราซิลเลียนยิวยิตสู นั้นแบ่งเป็นได้2แบบคือ 1.Gi คือการใส่ชุดเล่น ซึ่งชุดกิโมโนที่ใส่นั้นจะมีลักษณะคล้ายชุดยูโด 2.no-GI คือการเล่นแบบใส่ชุดอะไรเล่นก็ได้โดยอาจจะมีการเพิ่มกฎที่อันตรายเพิ่มขึ้นมา เช่นหักขา
นอกจากนี้ในบางยิมจะมีสอน self defense ในคลาสบราซิลเลียนยิวยิตสู ซึ่งในสมัยแรก ๆ นั้น self defense นั้นตอนแรกถือว่าเป็นส่วนประกอบหลักของศิลปะการต่อสู้นี้ แต่หลังๆแต่ละที่ก็ได้สอนน้อยลง เนื่องจากมีโอกาสได้ใช้น้อย
ประวัติการคิดค้น
กำเนิดขึ้นโดยมีพื้นฐานมาจากวิชาโคโดกัน ยูโด และยิวยิตสูของญี่ปุ่น โดยถูกนำไปพัฒนาที่บราซิล โดยอดีตนักยูโดจากโรงฝึกโคโดกันชาวญี่ปุ่นชื่อ มิตซึโยะ มาเอดะ (Mitsuyo Maeda) ซึ่งเป็นนักยูโดอันดับต้น ๆ ของโคโดกันได้รับหน้าที่ให้เดินทางไปเผยแพร่ยูโดในต่างประเทศ โดยได้เดินทางออกจากญี่ปุ่นในปี 1904 โดยได้เดินทางไปเผยแพร่วิชายูโดในหลายประเทศและได้เดินทางเข้าไปในบราซิลในปี 1914
มาเอดะนั้นเป็นอดีตผู้ฝึกซูโม่ ที่เปลี่ยนตัวเองเข้ามาฝึกยูโด ซึ่งในตอนนั้นเพิ่งได้ถูกคิดค้นขึ้นมาใหม่โดย จิโกโร คาโน โดยในตอนนั้นวิชายังถูกเรียกว่า คาโนยิวยิตสู ซึ่งเป็นที่มาของการใช้ชื่อยิวยิตสู ในวิชาบราซิลเลียนยิวยิตสู แทนที่จะเป็นยูโด ก่อนเสียชีวิตมาเอดะได้รับสายดำในระดับเจ็ดของวิชายูโด
ในการสาธิตครั้งหนึ่งของมาเอดะนั้นได้พบกับคาร์ลอส กราซี (Carlos Gracie) ซึ่งในสมัยนั้นอายุได้เพียง 14 ปี คาร์ลอส ได้เข้าเป็นลูกศิษย์ของมาเอดะ และได้ฝึกยิวยิตสูจากมาเอดะในเวลานั้น ซึ่งภายหลังที่คาร์ลอสเติบโตขึ้นและย้ายไปอาศํยที่เมือง ริโด ดี จาเนโร ของบราซิล คาร์ลอสได้สอนวิชายิวยิตสูให้กับญาติ ๆ รวมทั้ง ฮิริโอ กราซี (Helio Gracie) ผู้ที่เป็นต้นกำเนิดของบราซิลเลียนยิวยิตสูในเวลาต่อมา เนื่องจากวิชานี้สืบทอดและพัฒนากันมาในหมู่ญาติของตระกูลกราซี (หรือที่รู้จักกันในชื่อ เกรซี) ทำให้ตอนนั้นจะถูกเรียกว่า เกรซียิวยิตสู
ปัจจุบันชื่อของเกรซียิวยิตสูได้กลายเป็นเครื่องหมายการค้าของตระกูลเกรซี ซึ่งจะหมายถึงยูยิสสูในรูปแบบของเขาเท่านั้น ทำให้มีการเปลี่ยนชื่อเรียกจากเกรซียิวยิตสู เป็นบราซิลเลียนยิวยิตสู
ในช่วงต้นนั้นกีฬาบราซิลเลียนยิวยิตสู นั้นสร้างชื่อตัวเองด้วยการไปท้าตีกับวิชาการต่อสู้อื่นตามสำนักต่าง ๆ ในบราซิล อาทิเช่น คาราเต้ ยูโด มวย รวมถึงท้าตีท้าต่อยกับนักเลงข้างถนนทั่วไปด้วย ซึ่งไม่มีศิลปะการต่อสู้ไหนเลยที่ชนะbrazilian jiujitsu ได้ หลังจากนั้นจึงเปิดให้คนทั่วไปที่สนใจอยากประลองวิชามาทดสอบได้เรียกกันว่า Gracie challenge ซึ่งหลังจากประกาศไปก็ได้มีคนเข้ามาท้าทายอย่างมากซึ่งหาคลิปดูได้ในยูทูบ อย่างเช่น นักคาราเต้ นักเลงข้างถนน นักเพาะกาย มวยจีนเส้าหลิน นักมวยปล้ำ ซึ่งศิลปะการต่อสู้เหล่านั้นเมื่อมาได้เจอบราซิลเลียนยิวยิตสู ก็แพ้อย่างราบคาบทั้งสิ้น
ต่อมาเมื่อศิลปะการต่อสู้บราซิลเลียนยิวยิตสู เริ่มดังในบราซิลขึ้น จึงได้มีการเชิญนักยูโดผู้เป็นศิษย์เอกของนักยูโดและยิวยิตสูชื่อดังที่ญี่ปุ่นนามว่า Kimura มาให้ทดสอบฝีมือสู้กับ Helio gracie ซึ่งผลก็คือศิษเอกของ Kimura โดนรัดคอสลบในเวลาไม่นาน ทางญี่ปุ่นจึงได้จัดส่ง Kimura มาที่บราซิลเพื่อมาเจอ Helio Gracie ซึ่งผลออกมาคือ Helio gracie แพ้เนืองจากโดนทุ่มและขนาดตัวที่เล็กกว่ามาก แต่ก็ถือเป็นจุดที่ทำให้โลกเริ่มรู้จักกีฬาบราซิลเลียนยิวยิตสูมากยิ่งขึ้น
เสน่ห์ของกีฬา
เสน่ห์ของ BJJ อีกอย่างคือ ผู้เล่น จะใช้ความเข้าใจในสรีระสัดส่วนของร่างกาย เน้นการเคลื่อนไหวบนพื้น ใช้หลักคานดีดคานงัด เล่นกับการทรงตัวของคู่ต่อสู้ เพื่อนำมาซึ่งการล็อกที่สมบูรณ์แบบ อีกทั้งเวลาเล่นยังต้องเล่นไปคิดไป คล้ายกับการเล่นหมากรุกโดยใช้ร่างกายตัวเองเป็นหมากในการต่อสู้ ซึ่งจะทำให้ร่างกายมีความแข็งแรง และมีไหวพริบที่พร้อมจะรับมือกับสถานการณ์ป้องกันตัวแบบจริงจังมากที่สุด
BJJ ยังมีระบบการฝึกซ้อมที่ปลอดภัย เกิดการบาดเจ็บจากการฝึกซ้อมต่ำ (ยิมที่มีผู้ฝึกสอนตามมาตรฐาน BJJ) เวลาเข้าคู่ซ้อม (sparring) สามารถใช้แรงได้เต็มที่ แม้อายุมากแล้วก็ยังเล่นได้ หน่วยทหาร ตำรวจในต่างประเทศก็นิยมเรียนรู้ศาสตร์ชนิดนี้เนื่องจากประโยชน์ของมันนั่นเอง
นอกจากนั้นผู้ฝึกศิลปะการต่อสู้ส่วนใหญ่ก็มักจะเรียนรู้ การต่อสู้ในมิติต่างๆมากกว่าหนึ่งอย่างอยู่แล้ว แต่ถ้ามองถึงข้อดี กลับมีมากกว่าไม่ว่าจะเป็น การป้องกันตัวของสุภาพสตรี ในลักษณะโดนข่มขืน หรือผู้ชายตัวเล็กที่อยู่ในสถานการณ์คับขัน รวมถึงเจ้าหน้าที่ทหารตำรวจ ที่จำเป็นต้องควบคุมตัวผู้ต้องสงสัยโดยให้อยู่ในสภาพบาดเจ็บน้อยที่สุด
ระดับสายในบราซิลเลียนยิวยิตสู
การสวมใส่ชุดฝึกยังเป็นการสืบสานระบบวัฒนธรรม ในแบบญี่ปุ่น ซึ่งแสดงออกถึงระเบียบวินัย ความมีระเบียบแบบแผน และแสดงถึงวิทยฐานะ ในระดับต่างๆ โดยมีการแบ่งตามสีของสายคาดเอว โดยอ้างอิงจาก IBJJF (international Brazilian Jiu-Jitsu Federation)
การเปรียบเทียบแพร์ไวส์
การเปรียบเทียบแพร์ไวส์ (Pairwise comparison) หรือ การเปรียบเทียบเชิงคู่ เป็นการศึกษาเปรียบเทียบในเชิงจิตวิทยากล่าวถึงกระบวนการในการเปรียบเทียบสิ่งของเป็นคู่ โดยเลือกว่าของสิ่งใดในสองสิ่งมีความคุณค่ามากกว่ากันในคุณสมบัติเชิงปริมาณ วิธีการนี้ถูกนำมาใช้ในการศึกษาวิจัยในหลายหัวข้อ ได้แก่ ทัศนคติ ทางเลือกทางสังคม ทางเลือกชุมชน
บราซิลเลียนยิวยิตสู
ระดับสายในบราซิลเลียนยิวยิตสู
ซึ่งจะแบ่งตามสีเรียงจากระดับต่ำไปสูงคือ ขาว ฟ้า ม่วง น้ำตาล และ ดำ ในระดับผู้ใหญ่ และ ขาว เทา เหลือง ส้ม เขียว ในระดับเด็ก นอกจากนั้นยังมีแถบสีดำ อยู่ตรงปลายสาย เพื่อระบุระดับขั้นของแต่ละสีด้วย ซึ่งแต่ละระดับนั้นต้องใช้เวลาในการฝึกซ้อมไม่ต่ำกว่า 2 ปีในการเลื่อนระดับ ดังนั้นกว่าจะได้สายดำในกีฬานี้จึงใช้เวลาอย่างน้อย 8 ปี
การเปรียบเทียบแพร์ไวส์
แอล. แอล. เธิร์สโตน นักจิตวิทยาชาวอเมริกันได้เริ่มต้นนำมาประยุกต์ใช้เมื่อ พ.ศ. 2470 โดยใช้ในชื่อว่า กฎการตัดสินเชิงเปรียบเทียบ (law of comparative judgement) โดยเขาได้ทำการเชื่อมโยงความสัมพันธ์เข้ากับทฤษฎีของ เอิร์นต์ ไฮน์ริช วีเบอร์ และ กุสตาฟ เฟชเนอร์
แอปพลิเคชัน
การเปรียบเทียบแพร์ไวส์ถูกนำมาประยุกต์ใช้บ่อยในเอเอชพี ซึ่งเป็นเทคนิคหนึ่งที่ช่วยในการตัดสินใจ โดยทำการเปรียบเทียบปัจจัยสองปัจจัย ไม่ว่าปัจจัยนั้นจะเป็นปัจจัยที่ชัดเจน หรือเป็นปัจจัยที่ไม่ชัดเจน เพื่อสร้างอัตราส่วนในเชิงปริมาณเพื่อช่วยให้การเปรียบเทียบชัดเจนขึ้น
บราซิลเลียนยิวยิตสู
ระดับสายในบราซิลเลียนยิวยิตสู
ส่วนในระดับผู้สอน ก็จะมีแถบสีแดงอยู่ตรงปลายสาย ซึ่งถือเป็นสัญลักษณ์ของกีฬา BJJ สำนักต่าง ๆ ยังนิยมใช้สายดำปลายแดงนี้ มาเป็นสัญลักษณ์ที่บ่งบอกด้วยว่า ยิมนี้สอนบราซิลเลียนยิวยิตสู
แนวร่วมปลดปล่อยแห่งชาติโมโร
แนวร่วมปลดปล่อยแห่งชาติโมโร (Moro National Liberation Front; MNLF; الجبهة الوطنية لتحرير مورو) เป็นองค์กรทางการเมืองของฟิลิปปินส์ที่ก่อตั้งใน ค.ศ. 1972 และมีอำนาจในเขตปกครองตนเองมุสลิมในมินดาเนา
ประวัติ
MNLF ยังคงต่อสู้เพื่อเอกราชด้วยความรุนแรงจน พ.ศ. 2524 มีการแยกตัวออกเป็นกลุ่มแนวร่วมปลดปล่อยอิสลามโมโร พ.ศ. 2529 MNLF กับรัฐบาลฟิลิปปินส์ได้เจรจาสันติภาพกันสำเร็จ รัฐบาลยอมให้ตั้งเขตปกครองตนเองในบริเวณที่ชาวมุสลิมเป็นชนส่วนใหญ่ บริเวณดังกล่าวคือเขตปกครองตนเองมุสลิมมินดาเนา
รอย โจนส์ จูเนียร์
รอย โจนส์ จูเนียร์ (Roy Jones, Jr.) มีชื่อจริงว่า รอย ลีเวสตา โจนส์ จูเนียร์ (Roy Levesta Jones, Jr.) นักมวยสากลชาวอเมริกัน เขาคืออดีตแชมป์โลกสี่รุ่น และได้รับการยอมรับอย่างมากว่าเป็นหนึ่งในนักมวยที่เก่งที่สุดตลอดกาล
ประวัติ
รอย โจนส์ จูเนียร์ มีชื่อเสียงโด่งดังมาตั้งแต่ยังชกมวยสากลสมัครเล่นอยู่ เมื่อติดทีมชาติสหรัฐอเมริกา ในรุ่นไลท์มิดเดิลเวท ในการแข่งขันโอลิมปิกที่โซล ประเทศเกาหลีใต้ โจนส์สามารถผ่านไปจนถึงรอบชิงชนะเลิศได้ แต่ปรากฏว่าเมื่อต้องพบกับ พัก ซี-ฮัน นักมวยเจ้าภาพ โจนส์ถูกปล้นชัยชนะไปอย่างหน้าตาเฉย โดยแพ้คะแนนไปอย่างขัดสายตาคนดูทั้งโลก ซึ่งผลการชกในครั้งนี้ถือเป็นข้อครหาข้อหนึ่งของการแข่งขันโอลิมปิกครั้งนี้เลยทีเดียว
หลังจากนั้น จึงหันมาชกมวยสากลอาชีพ มีสถิติชนะรวด โดยไม่มีแพ้หรือเสมอ จนได้มีโอกาสชิงแชมป์โลก IBF รุ่นมิดเดิลเวท ที่ว่างอยู่กับ เบอร์นาร์ด ฮอปกินส์ นักมวยเพื่อนร่วมชาติ ผลปรากฏว่าโจนส์เป็นฝ่ายเอาชนะคะแนนไปได้อย่างเอกฉันท์เมื่อครบ 12 ยก เมื่อวันที่ 22 พฤษภาคม พ.ศ. 2536
ในรุ่นนี้โจนส์ป้องกันแชมป์เพียงครั้งเดียว โดยชนะน็อกไปในยกที่ 2 จากนั้นจึงสละเข็มขัดขึ้นไปชกในรุ่นที่ใหญ่กว่าเดิม คือ ซูเปอร์มิดเดิลเวท และได้ชิงแชมป์โลก IBF ในรุ่นนี้ของ กับ เจมส์ โทนีย์ ยอดนักชกไร้พ่ายในเวลานั้น ปรากฏว่าโจนส์ก็สามารถเอาชนะได้อย่างขาดลอยอีกเมื่อวันที่ 18 พฤศจิกายน พ.ศ. 2537
รอย โจนส์ จูเนียร์ ป้องกันตำแหน่งแชมป์ซูเปอร์มิดเดิลเวทไว้ได้ทั้งหมด 5 ครั้ง แล้วจึงสละแชมป์ขยับขึ้นไปชกในรุ่นไลท์เฮฟวีเวท จนได้โอกาสชิงแชมป์เฉพาะกาลที่ว่างของ WBC กับ ไมค์ แม็คคัลลัม ก็ปรากฏว่าโจนส์ก็เป็นฝ่ายเอาชนะคะแนนไปได้อีกเมื่อวันที่ 22 พฤศจิกายน พ.ศ. 2539 ที่เมืองแทมปา
แต่แล้วนักมวยไร้พ่ายอย่าง รอย โจนส์ จูเนียร์ ก้ต้องมาพบกับความพ่ายแพ้เป็นครั้งแรก เมื่อป้องกันตำแหน่งแชมป์โลก WBC ไลท์เฮฟวีเวทนี้ครั้งแรก เมื่อแพ้ DQ ต่อ มอนเทล กริฟฟิน ไปอย่างไม่มีใครคาดคิดมาก่อน เพราะชกติดพันขณะที่กริฟฟินทรุดลงไปในยกที่ 9 กรรมการห้ามบนเวทีเห็นว่าเป็นการชกซ้ำ จึงตัดสินให้โจนส์แพ้ไป
รอย โจนส์ จูเนียร์ จึงเก็บความแค้นนี้ไว้ และมาระบายออกเมื่อได้โอกาสล้างตากับกริฟฟินอีกครั้ง คราวนี้โจนส์น็อกกริฟฟินแย่งเข็มขัดแชมป์คืนมาได้แค่ยกแรกเท่านั้นเอง เมื่อวันที่ 7 สิงหาคม พ.ศ. 2540
รอย โจนส์ ป้องกันตำแหน่งในรุ่นไลท์เฮฟวีเวทนี้ไว้ได้ถึง 12 ครั้ง โดยทำการรวบแชมป์ของทั้ง 3 สถาบันใหญ่ และสถาบันเล็ก ๆ อย่าง IBO และ IBA และรวมถึงสถาบันระดับภูมิภาคอย่าง NBA ด้วย ซึ่งในช่วงนี้ รอย โจนส์ จูเนียร์ ได้รับการยกย่องให้เป็นนักมวยที่เก่งกาจที่สุดในโลกเมื่อเทียบกันปอนด์ต่อปอนด์ จนเรียกได้เลยว่า ไม่มีใครที่จะเป็นคู่ปรับกับโจนส์ได้ในรุ่นระหว่างนี้ บวกกับการออกหมัดที่ว่องไวมาก จนกล่าวได้ว่าเป็นสปีดหมัดที่ไวที่สุดในวงการมวยโลกเท่าที่เคยมีมาเลยทีเดียว
จากนั้น รอย โจนส์ จึงข้ามไปชกในรุ่นเฮฟวีเวท ซึ่งโจนส์ก็ประสบความสำเร็จเมื่อเป็นฝ่ายเอาชนะคะแนน จอห์น รุยซ์ แชมป์โลก WBA รุ่นเฮฟวี่เวท ชาวอเมริกัน ของ ไปได้เมื่อวันที่ 1 มีนาคม พ.ศ. 2546 ทั้งที่ก่อนการชกโจนส์ชั่งน้ำหนักได้เพียงแค่ 193 ปอนด์เท่านั้น (88 กิโลกรัม) ขณะที่รุยซ์หนักถึง 226 ปอนด์ (103 กิโลกรัม) และนับว่าโจนส์เป็นนักมวยที่ขึ้นมาจากรุ่นมิดเดิลเวทเป็นคนแรกในรอบ 106 ปี ที่สามารถเอาชนะในรุ่นเฮฟวีเวทได้ และเป็นคนแรกด้วยที่ขึ้นมาจากรุ่นมิดเดิลเวทที่ได้แชมป์โลกในรุ่นเฮฟวีเวท
จากนั้นโจนส์ก็ได้สละแชมป์โลกไปโดยไม่ได้ป้องกันตำแหน่งกับใคร เพื่อลดกลับไปชกในรุ่นไลท์เฮฟวีเวทที่เหมาะสมกับตนเองตามเดิม และโจนส์ก็สามารถเอาชนะคะแนน อันโตนิโอ ทาร์เวอร์ นักมวยเพื่อนร่วมชาติเจ้าของเหรียญทองแดงในโอลิมปิกที่แอตแลนต้า ได้เป็นแชมป์โลก WBC และ IBO รุ่นไลท์เฮฟวีเวทอีกครั้ง แต่ผลการชกครั้งนี้หลายฝ่ายเห็นว่าทาร์เวอร์ทำได้ดีกว่าและน่าจะเป็นฝ่ายชนะคะแนนมากกว่า ทั้งคู่จึงได้ล้างตากันอีกครั้ง ในวันที่ 15 มีนาคม พ.ศ. 2547 คราวนี้ปรากฏว่าเป็นฝ่ายเทรเวอร์ที่เอาชนะทีเคโอโจนส์ได้ไปอย่างหายสงสัย
จากนั้นรอย โจนส์ ได้หวนกลับมาชิงแชมป์โลก IBF อีกครั้ง กับ เกล็น จอห์นสัน นักชกชาวจาเมกา ปรากฏว่าโจนส์เป็นฝ่ายแพ้น็อกจอห์นสันไปอีกในยกที่ 9 เมื่อเดือนกันยายน ปีเดียวกัน
หลังจากนั้นในวันที่ 1 ตุลาคม พ.ศ. 2548 โจนส์ก็ได้มีโอกาสชกล้างตาอีกครั้งกับทาร์เวอร์ คราวนี้โจนส์ก็เป็นฝ่ายแพ้คะแนน 12 ยกไปอีก ท่ามกลางเสียงกล่าวขานว่า หมดยุคของเขาแล้ว
รอย โจนส์ จูเนียร์ ยังคงชกทำฟอร์มไปอีก 3 ครั้ง รวมทั้งการเอาชนะคะแนน เฟลิกซ์ ตรินิดัด อดีตยอดนักมวยชาวปวยร์โตรีกันที่หวนกลับชกอีกครั้งในรุ่นไลท์เฮฟวีเวทด้วย
และรอย โจนส์ ก็ได้พบกับ โจ คัลซากี ยอดนักชกชาวเวลส์ ผู้เป็นเจ้าของสถิติไม่แพ้ใครและเป็นแชมป์ไลท์เฮฟวี่เวทผู้ป้องกันตำแหน่งไว้ได้มากมายของ WBO เมื่อวันที่ 8 พฤศจิกายน พ.ศ. 2551 และเป็นฝ่ายแพ้คะแนนไปเมื่อครบ 12 ยก ท่ามกลางหน้าตาที่แตกยับเยิน
ในช่วงที่รุ่งเรือง รอย โจนส์ จูเนียร์ นอกจากถูกยกย่องว่าเป็นนักมวยที่เก่งที่สุดในโลกเมื่อเทียบกันปอนด์ต่อปอนด์แล้ว เขายังใช้เวลาว่างจากการชกมวยเล่นบาสเก็ตบอลด้วย โดยเล่นในทีมของรัฐฟลอริดาบ้านเกิดในลีกระดับรองมาจาก NBA และยังเป็นศิลปินเพลงแร็พ ได้ออกอัลบั้มถึงหลายชุด และยังเป็นนักแสดงภาพยนตร์ฮอลลีวูดในบทตัวประกอบอีกด้วย ผลงานการแสดงของโจนส์ก็ได้แก่ The Devil's Avocate ในปี พ.ศ. 2539 และ The Matrix Reloaded ในปี พ.ศ. 2546 เป็นต้น
ศูนย์เฮอริเคนแห่งชาติ
ศูนย์เฮอริเคนแห่งชาติ (National Hurricane Center, HNC) เป็นหน่วยงานย่อยของศูนย์พยากรณ์สิ่งแวดล้อมแห่งชาติ (National Centers for Environmental Prediction) ตั้งอยู่ที่มหาวิทยาลัยนานาชาติฟลอริดาในเมืองไมอามี รัฐฟลอริดา สหรัฐอเมริกา โดยภารกิจหลักของศูนย์เฮอริเคนแห่งชาติคือการช่วยชีวิต ลดการสูญเสียทรัพย์และปรับปรุงประสิทธิภาพทางเศรษฐกิจ โดยการสอดส่องสภาพอากาศ การออกคำเตือน การพยากรณ์อากาศ การวิเคราะห์สภาพอากาศที่อันตรายและการเพิ่มความเข้าใจถึงอันตรายเหล่านี้แก่ประชาชน วิสัยทัศน์ของศูนย์เฮอริเคนแห่งชาติคือ เพื่อเป็นเสียงที่น่าเชื่อถือ ซื่อตรง และอ่อนโยนต่อประชาชนชาวหสรัฐและด้วยความร่วมมือของเรา จะทำให้สังคมได้รับความปลอดภัยจากภัยทางสภาพอากาศ
ฟิลาเดลเฟียโรล
ฟิลาเดลเฟียโรล (Philadelphia roll) เป็นซูชิประเภทหนึ่งในกลุ่ม มากิซูชิ (บ้างจัดเป็น คาวาริซูชิ) มักทำมาจากแซลมอนรมควัน ครีมชีส และแตงกวา โดยมีข้าวห่ออยู่ข้างนอก (หรือที่เรียกว่า อูรามากิ) นอกจากนี้ยังสามารถพบการใช้ปูอัดและปลาอื่น ๆ แทนแซลมอน รวมถึงส่วนผสมอื่น ๆ เช่น อาโวคาโด ต้นหอม เมล็ดงา เป็นต้น เช่นเดียวกับซูชิชนิดอื่น ๆ ที่ได้รับแรงบันดาลใจจากโลกตะวันตก ฟิลาเดลเฟียโรลได้รับการออกแบบขึ้นมาเพื่อพุ่งเป้าไปที่ตลาดชาวอเมริกัน โดยเฉพาะการนำข้าวออกมาไว้ด้านนอกของซูชิ (ซูชิกลับด้านในออกด้านนอก) เพื่อดึงดูดสุนทรียภาพแบบตะวันตก
ปริมาณเงิน
ในวิชาเศรษฐศาสตร์ ปริมาณเงิน (money supply หรือ money stock) เป็นปริมาณรวมของสินทรัพย์การเงินที่มีอยู่ในเศรษฐกิจหนึ่งในเวลาใดเวลาหนึ่ง มีวิธีนิยาม "เงิน" หลายวิธี แต่วิธีมาตรฐานปกติรวมเงินตราที่หมุนเวียนในระบบ และเงินฝากกระแสรายวัน
ความสัมพันธ์ระหว่างเงินกับราคาในอดีตสัมพันธ์กับทฤษฎีปริมาณเงิน (quantity theory of money) มีหลักฐานเชิงประจักษ์เข้มของความสัมพันธ์โดยตรงระหว่างการเติบโตเงิน–อุปสงค์ (money–supply growth) และภาวะเงินเฟ้อราคาระยะยาว อย่างน้อยสำหรับการเพิ่มปริมาณเงินในเศรษฐกิจอย่างรวดเร็ว ตัวอย่างเช่น ประเทศอย่างซิมบับเวซึ่งมีการเพิ่มปริมาณเงินอย่างรวดเร็วอย่างยิ่งมีราคาเพิ่มขึ้นรวดเร็วอย่างยิ่ง (ภาวะเงินเฟ้อยิ่งยวด) จึงเป็นเหตุผลหนึ่งสำหรับการพึ่งพานโยบายการเงินเป็นวิธีการควบคุมเงินเฟ้อ
นาวาคาราบาว
งานแถลงข่าวคอนเสิร์ตมีขึ้นในวันที่ 28 มีนาคม ปีเดียวกัน ที่หอประชุมกองทัพเรือ โดยที่ในครั้งนี้ เนาวรัตน์ พงษ์ไพบูลย์ ศิลปินแห่งชาติที่เคยร่วมงานกับคาราบาวมาแล้วหลายครั้ง ได้เขียนบทโคลงด้วยลายมือตนเองสำหรับคอนเสิร์ตครั้งนี้ โดยมีเนื้อหาว่า
ซึ่งบทโคลงนี้ได้ถูกตีพิมพ์ลงในบัตรคอนเสิร์ต และนำเสนอด้วยการอ่านเป็นกาพย์เห่เรือด้วยเสียงของ เรือเอกณัฐวัฏ อร่ามเกลื้อ ผู้อ่านกาพย์เห่เรือในกระบวนพยุหยาตราชลมารค เป็นโหมโรงก่อนเข้าสู่การแสดงด้วย สำหรับบัตรคอนเสิร์ตจัดจำหน่ายที่ไทยทิคเก็ตมาสเตอร์ เริ่มจำหน่ายวันแรก 26 มีนาคม ปีเดียวกัน โดยเริ่มจำหน่ายล่วงหน้าที่คลื่น 106 Life F.M. ตั้งแต่วันที่ 25 มีนาคม ราคา 1,500, 2,000 และ 2,500 บาท
ในคอนเสิร์ตได้มีการบรรเลงบทเพลงพิเศษ คือ เจ้าตาก (บรรเลงโดย ไลท์ ออเคสตร้า ราชนาวีไทย), วอลซ์นาวี ร้องโดย แอ๊ด , พรานทะเล ร้องโดย เล็ก และ เนวี่บลู โดย เทียรี่
ภายหลังคอนเสิร์ตได้มีการส่งมอบเงินรายได้จากการจัดให้แก่ ผู้บัญชาการทหารเรือ เป็นจำนวนเงินทั้งสิ้นถึง 1,000,000 บาท
นพเก้า พูนพัฒน์
นพเก้า พูนพัฒน์ เกิดวันที่ 13 กันยายน พ.ศ. 2538 เป็นนักกีฬาเรือใบหญิงทีมชาติไทย ซึ่งได้เข้าร่วมการแข่งขันกีฬาเรือใบในเอเชียนเกมส์ 2010 และสามารถชนะการแข่งขันจนได้รับรางวัลเหรียญทองประเภทออพติมิสต์หญิง นพเก้า พูนพัฒน์ เป็นชาวกรุงเทพ เธอมีพี่สาวเป็นนักกีฬาทีมชาติเรือใบมาก่อน โดยมีพ่อของเธอทำหน้าที่เป็นโค้ช และเนื่องด้วยความชอบในกีฬาเรือใบ ทางครอบครัวของเธอจึงตัดสินใจย้ายมายังจังหวัดชลบุรี และนพเก้าได้ติดทีมชาติในขณะที่มีอายุได้ 11 ปี ปี พ.ศ. 2562 เธอจบการศึกษาที่คณะเภสัชศาสตร์ มหาวิทยาลัยบูรพา ปัจจุบันเปิดร้านขายยาตั้งอยู่ถนนทองหล่อ ร้านนาย ออน เดอะ ซี (Nine on the sea pharmacy) และกลับมาแข่งเรือใบในประเภท TP52 ได้รับรางวัลชนะเลิศทั้งในและต่างประเทศ
อู๋ เจิ้นหวี่
เกิดวันที่ 21 ธันวาคม ค.ศ. 1961 ที่ฮ่องกง มีชื่อแต่แรกเกิดว่า อู๋ จื้อเฉียง (จีนตัวเต็ม: 吳志強, จีนตัวย่อ: 吴志强, พินอิน: Wú Zhìqiáng) เข้าสู่แวดวงบันเทิงด้วยการเป็นนักเรียนในโรงเรียนการแสดงของทีวีบี สำเร็จการศึกษาในปี ค.ศ. 1985 จากนั้นก็ได้เริ่มเล่นละครโทรทัศน์และซีรีส์ชุดต่าง ๆ
มีชื่อเข้าชิงรางวัลนักแสดงประกอบชายยอดเยี่ยมจากเรื่อง Handsome Siblings ในปี ค.ศ. 1992 ที่กำกับการโดยแสดง โดย เจิ้ง จื้อเหว่ย และแสดงนำโดย หลิว เต๋อหัว และหลิน ชิงเสีย
จากนั้นก็ได้มีผลงานในแนวภาพยนตร์มาตลอด ซึ่งโดยมากจะรับบทเป็นบทสมบทหรือตัวร้าย อาทิ Young and Dangerous ในปี ค.ศ. 1995, A Man Called Hero ในปี ค.ศ. 1999 และรับบทเป็นพี่ชายของ เหยิน ในช่วงวัยรุ่นที่แสดงโดย หยู เหวินเล่อ ในInfernal Affairs II ในปี ค.ศ. 2003 อันเป็นภาคต่อของ Infernal Affairs เมื่อปี ค.ศ. 2002 และรับบทนำในภาพยนตร์สยองขวัญเรื่อง Horror Hotline... Big Head Monster เมื่อปี ค.ศ. 2001
อู๋ เจิ้นหวี่ ได้รับการยกย่องว่าเป็นนักแสดงที่แสดงบทบาทให้เห็นถึงอารมณ์ที่อยู่ในภาวะถูกกดดันได้เป็นอย่างดี ร่วมกับ หวง ชิวเซิน และหลิว ชิงหวิน และยังเป็นเพื่อสนิทกับหลิว ชิงหวิน อีกด้วย
ชีวิตครอบครัว สมรสกับ หวัง ลี่ปิง เมื่อปี ค.ศ. 2002 ทั้งคู่มีบุตรชายด้วยกันหนึ่งคน
ผลงาน
ละครโทรทัศน์และซีรีส์
ภาพยนตร์
การล้มละลาย
การล้มละลาย (bankruptcy) เป็นสถานภาพทางกฎหมายของบุคคลหรือนิติบุคคลที่ไม่สามารถชำระหนี้คืนเจ้าหนี้ได้ ในเขตอำนาจส่วนใหญ่ คำสั่งศาลกำหนดการล้มละลาย ซึ่งลูกหนี้มักเป็นผู้ริเริ่ม
การล้มละลายมิใช่สถานภาพตามกฎหมายเดียวที่บุคคลไม่สามารถชำระหนี้มีได้ ฉะนั้น คำว่า "การล้มละลาย" จึงไม่สมนัยกับการไม่สามารถชำระหนี้ (insolvency) ในบางประเทศอย่างสหราชอาณาจักร การล้มละลายจำกัดอยู่เฉพาะปัจเจกบุคคล ส่วนกระบวนพิจารณาการไม่สามารถชำระหนี้แบบอื่น (เช่น การชำระบัญชีและการจัดการทรัพย์สิน) ใช้กับบริษัท ในสหรัฐ การล้มละลายใช้กว้างขึ้นแก่กระบวนพิจารณาการไม่สามารถชำระหนี้อย่างเป็นทางการ ในประเทศฝรั่งเศส คำ "banqueroute" ใช้อย่างเดียวเฉพาะการล้มละลายฉ้อฉล ขณะที่คำว่า "faillite" ใช้กับการล้มละลายตามกฎหมาย
สตาร์เกต ทะลุคนทะลุจักรวาล
สตาร์เกต ทะลุคนทะลุจักรวาล (Stargate) เป็นภาพยนตร์แนวผจญภัยวิทยาศาสตร์ จากฝรั่งเศส-สหรัฐอเมริกาในปี ค.ศ. 1994 กำกับโดย โรแลนด์ เอมเมอริค ร่วมเขียนบทโดยดีน เดฟลิน และนำแสดงโดย เคิร์ต รัสเซลล์, เจมส์ สเปเดอร์, เจย์ เดวิดสัน และวีเวกา ลินด์ฟอร์ส โดยเป็นภาพยนตร์ภาคแรกในแฟรนไชส์สตาร์เกต ที่ประสบความสำเร็จทางรายได้ จนถูกนำมาสร้างใหม่เป็นภาพยนตร์และซีรีส์โทรทัศน์ในเวลาต่อมา
ภาพยนตร์ได้นำเสนอแนวคิดพื้นฐานเกี่ยวกับ "สตาร์เกต" ซึ่งเป็นอุปกรณ์รูปวงแหวนโบราณที่สามารถเดินทางในอวกาศได้ ผ่านทางรูหนอนไปยังอุปกรณ์ที่มีรูปร่างคล้ายกันในจักรวาล ซึ่งมีพล็อตเรื่องเป็นการนำเสนอทฤษฎีเกี่ยวกับสิ่งมีชีวิตนอกโลกที่มีอิทธิพลต่ออารยธรรมมนุษย์
น้อยหน่าออสเตรเลีย
น้อยหน่าออสเตรเลีย หรือ เชอรีโมยา เป็นพืชในวงศ์ Annonaceae ใบรูปไข่หรือไข่แกมหอก มีผงรังแคสีน้ำตาลแกมม่วงแดงที่ใต้ใบ ดอกมีกลิ่นหอม ก้านดอกสั้นมีลักษณะเป็นปม กลีบดอกชั้นนอก 3 กลีบ สีเหลืองอ่อน โคนกลีบด้านในมีจุดสีม่วง กลีบชั้นในขนาดเล็กมาก สีออกแดงหรือม่วง ผลเป็นผลกลุ่ม ติดกันเป็นรูปหัวใจหรือทรงกลม ผิวเป็นปุ่มปม ผิวผลมีแอ่งเล็กๆรูปตัวยู เนื้อผลสีขาว รับประทานได้ เนื้อแยกจากเม็ดได้ง่าย เปลือกชั้นนอกของเมล็ดเป็นเยื่อสีน้ำตาลเหี่ยวย่น
เชอรีโมยาเป็นพืชพื้นเมืองในเอกวาดอร์และเปรู ปลูกเป็นการค้าในชิลี โบลิเวีย สเปน สหรัฐ และนิวซีแลนด์ ผลรับประทานสด เนื้อผลใช้แต่งรสไอศกรีม ผลดิบและเมล็ดเป็นยาถ่ายพยาธิและกำจัดแมลง
สุณิสา ทิวากรดำรง
ร้อยโทหญิง สุณิสา เลิศภควัต หรือ สุณิสา ทิวากรดำรง (ชื่อเล่น เจิ๊ยบ) เป็นอดีตรองโฆษกพรรคเพื่อไทย อดีตรองโฆษกประจำสำนักนายกรัฐมนตรี ในรัฐบาลของยิ่งลักษณ์ ชินวัตร เป็นอดีตทหารประจำศูนย์ปฏิบัติการกองทัพบก อดีตนักจัดรายการวิทยุและผู้สื่อข่าวสายทหาร
ประวัติ
สุณิสา เกิดเมื่อวันที่ 7 มีนาคม พ.ศ. 2520 สำเร็จการศึกษาระดับปริญญาตรี จากคณะรัฐศาสตร์ (สังคมวิทยาและมานุษยวิทยา) จุฬาลงกรณ์มหาวิทยาลัย เมื่อปี พ.ศ. 2541 สำเร็จการศึกษาระดับปริญญาโท จากคณะสังคมสงเคราะห์ มหาวิทยาลัยธรรมศาสตร์ และผ่านการฝึกอบรมจากสำนักข่าวเอพีทีเอ็น (ประเทศไทย) ได้รับทุนจากรัฐบาลญี่ปุ่นฝึกงานกับสถานีโทรทัศน์เอ็นเอชเคของญี่ปุ่น 3 เดือน
การทำงาน
สุณิสา เริ่มรับราชการเป็นนายทหารแปลข่าวต่างประเทศ ในปี พ.ศ. 2543 สังกัดกรมสรรพาวุธ ต่อมาปี พ.ศ. 2545 ย้ายมาสังกัดศูนย์วิทยุกองทัพบก จัดรายการวิทยุโดยใช้ชื่อว่า "หมวดเจี๊ยบ" กระทั่งย้ายมาเป็นผู้สื่อข่าวสายทหาร ททบ.5 และผู้ประกาศข่าวพยากรณ์อากาศ
สุณิสา เป็นที่รู้จักมากขึ้นจากการเขียนหนังสือ "ทักษิณ Where are you?" และ "ทักษิณ Are you OK?" กระทั่งในปี พ.ศ. 2550 เธอได้ลาออกจากราชการ และเข้าร่วมงานกับพรรคเพื่อไทย โดยการลงสมัครรับเลือกตั้งสมาชิกสภาผู้แทนราษฎรกรุงเทพมหานคร เขต 30 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แต่ไม่ได้รับเลือกตั้ง โดยแพ้ให้กับอรอนงค์ คล้ายนก จากพรรคประชาธิปัตย์
สุณิสา เลิศภควัต ได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลนางสาวยิ่งลักษณ์ ชินวัตร แทนนายอนุสรณ์ เอี่ยมสะอาด เมื่อ วันที่ 12 มี.ค. ปี พ.ศ. 2556
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 113
ภายหลังการรัฐประหารในประเทศไทย พ.ศ. 2557 เขาถูกฟ้องร้องในวันที่ 8 ธันวาคม พ.ศ. 2560 ข้อหา ผิด พ.ร.บ.คอมพิวเตอร์ และ ป.อาญา ม.116 ข้อหา ยุยงปลุกปั่นฯ
กองทัพเสรีชาติกัมพูชา
กองทัพเสรีชาติกัมพูชา (កងទ័ពសេរីជាតិកម្ពុជា กงทัพเสรีชาติกมฺพุชา; Cambodian Freedom Fighters; CFF) เป็นขบวนการต่อต้านคอมมิวนิสต์ ก่อตั้งเมื่อ 21 มิถุนายน พ.ศ. 2532 โดย ชุน ยาสิท ที่ปอยเปตใกล้กับชายแดนไทย กองบัญชาการใหญ่อยู่ที่รัฐแคลิฟอร์เนียร์ สหรัฐอเมริกา มีสมาชิกในสหรัฐราว 500 คน และมีผู้สนับสนุนในกัมพูชาราว 20,000 คน
กองทัพเสรีชาติกัมพูชาปฏิเสธไม่เข้าร่วมการเลือกตั้งในกัมพูชาและปฏิเสธรัฐบาลของฮุนเซน โดยกล่าวอ้างว่ารัฐบาลนี้มีพรรคคอมมิวนิสต์เวียดนามหนุนหลัง กลุ่มนี้ได้รับการสนับสนุนจากชุชนชาวเขมรในสหรัฐและชาวเขมรที่ลี้ภัยในยุโรป
เมื่อ 24 พฤศจิกายน พ.ศ. 2543 กองทัพเสรีชาติกัมพูชาก่อการจลาจลกลางกรุงพนมเปญและเกิดการปะทะกับเจ้าหน้าที่ตำรวจ เมื่อเหตุการณ์สงบลงมีผู้เสียชีวิต 8 คน และผู้ก่อเหตุถูกจับกุมราว 200 คน รวมทั้ง ริชาร์ด กิรีกิม ชาวอเมริกันเชื้อสายเขมร ศาลอาญาของกัมพูชามีคำพิพากษาเมื่อ 22 มิถุนายน พ.ศ. 2544 ให้จำคุกแกนนำผู้ก่อความไม่สงบจำนวน 24 คน เป็นเวลา 3 – 20 ปี
เรียว อิชิคะวะ
เรียว อิชิคะวะ เป็นนักกอล์ฟอาชีพชาวญี่ปุ่น เจ้าของฉายา ฮะนิคะมิ โอจิ (Hanikami Ōji แปลว่า เจ้าชายขี้อาย)
อิชิคะวะเป็นชาวเมืองมัตซึบิชิ จังหวัดไซตะมะ เริ่มมีชื่อเสียงตั้งแต่ปี 2007 ขณะนั้นเขาอายุ 15 ปี 8 เดือน ได้เป็นนักกีฬาอายุน้อยที่สุดที่ชนะเลิศในรายการกอล์ฟปกติของญี่ปุ่น ในรายการมันชิงแวร์โอเพน หลังสิ้นสุดรายการนั้น อิชิคะวะได้รับการจัดอันดับโลกอยู่ที่อันดับที่ 86 โดยยังไม่ได้ลงเล่นในระดับอาชีพ เขาเริ่มเล่นอาชีพในปีถัดมา และเล่นในพีจีเอทัวร์ ในปี 2009
เมื่อวันที่ 30 มีนาคม ค.ศ. 2011 หลังเหตุแผ่นดินไหวและคลื่นสึนามิในญี่ปุ่น อิชิคะวะในวัย 19 ปี ประกาศว่าจะบริจาคเงินรายได้ทั้งหมดจากการแข่งขันกอล์ฟในปีนั้น เพื่อช่วยเหลือผู้ประสบภัย และจะบริจาคเงินส่วนตัวเพิ่ม 100,000 เยน (ประมาณ 35,000 บาท) ให้กับทุกหลุมที่เขาตีเบอร์ดีได้ เขาตั้งเป้าหมายว่าจะทำเงินรางวัลในปี 2011 เพื่อบริจาคทั้งหมดทั้งสิ้น 200 ล้านเยน
ประเทศอินโดนีเซียในโอลิมปิกฤดูร้อน 2020
ประเทศอินโดนีเซีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศอินโดนีเซียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 4 คน เข้าร่วมการแข่งขันใน 3 ชนิดกีฬา
ฟุจิวะระ โนะ จุนชิ
ฟุจิวะระ โนะ จุนชิ (藤原遵子 (Fujiwara no Junshi) ; 1500 – 27 มิถุนายน 1560) จักรพรรดินีแห่งญี่ปุ่นโดยเป็นจักรพรรดินีหรือ ชูงู องค์ที่ 2 ใน จักรพรรดิเอ็งยู จักรพรรดิองค์ที่ 64 โดยได้รับการสถาปนาเมื่อ พ.ศ. 1525 สืบต่อจาก ฟุจิวะระ โนะ โคชิ จักรพรรดินีองค์แรกที่สิ้นพระชนม์ตั้งแต่วันที่ 27 มิถุนายน พ.ศ. 1522
ใน พ.ศ. 1543 ตรงกับรัชสมัย จักรพรรดิอิชิโจ จักรพรรดิองค์ที่ 66 อดีตจักรพรรดินีจุนชิได้รับการเฉลิมพระอิสริยยศเป็น โคไตโง หรือ พระราชชนนี กระทั่งถึง พ.ศ. 1555 ในรัชสมัย จักรพรรดิซังโจ จักรพรรดิองค์ที่ 67 พระราชชนนีจุนชิได้รับการเฉลิมพระอิสริยยศเป็น ไทโคไทโง หรือ สมเด็จพระอัยยิกาเจ้า
บันทึก
957 1017
หลวงปู่พรหม จิรปุญฺโญ
หลวงปู่พรหม จิรปุญโญ (พ.ศ. 2431 - 13 พฤษภาคม พ.ศ. 2512) พระเกจิอาจารย์แห่งเมืองอุดรธานี และเป็นพระคณาจารย์ศิษย์สายหลวงปู่มั่น ภูริทตฺโต ในชั่วชีวิตของท่าน จริงอยู่เคยมีชีวิตแบบฆราวาสธรรม แต่พอปลงกับชีวิต เกิด แก่ เจ็บ ตาย ก็เลยปลงได้และเข้าสู่ร่มกาสาวพักตร์ และอยู่ในสมณเพศตลอดชีวิต
ประวัติ
หลวงปู่พรหม จิรปุญโญ ท่านเกิดเมื่อปี พ.ศ. 2431 ตรงกับรัชสมัยพระบาทสมเด็จพระปรมินทรมหาจุฬาลงกรณ์ฯ พระจุลจอมเกล้าเจ้าอยู่หัว รัชกาลที่ 5 แห่งราชวงศ์จักรี ณ บ้านตาล ตำบล โคกสี อำเภอสว่างแดนดิน จังหวัดสกลนคร บิดาชื่อ นายจันทร์ สุภาพงษ์ และมารดาชื่อ นางวันดี สุภาพงษ์ บิดา – มารดา ของหลวงปู่ท่านเป็นชาวนาชาวไร่มาตั้งแต่ดั้งเดิมสมัยแต่บรรพบุรุษตระกูลนั้นนับถือ ศาสนาพุทธเป็นชีวิตจิตใจมาหลายชั่วอายุคนแล้วหลวงปู่พรหมท่านเป็นบุตรหัวปี ท่านมีน้อง ๆ ที่สืบสายใยสายเลือดอีก 3 คน ท่านเป็นลูกคนโต ต่อมาท่านได้ครองเรือนเมื่อมีอายุได้ 20 ปี หลวงปู่พรหม ได้แต่งงานครั้งแรกกับศรีภรรยาชื่อ พิมพา ต่อมาได้ย้ายมาอยู่ด้วยกันที่บ้านดงเย็นกับศรีภรรยา และอยู่กินกันจนมีลูก 1 คน เป็นลูกชาย พอคลอดออกมา ภรรยาและลูกชายได้เสียชีวิตพร้อมกัน หลวงปู่พรหม ท่านก็รู้ว่าความสุขของท่านได้หายไปแล้ว แต่ในตอนนั้นท่านก็ยังอยากใช้ชีวิตแบบฆราวาสอีก ก็มีภรรยาคนที่ 2 กับ นางกำแพง อยู่ด้วยกันนานถึง 5 ปี แต่คราวนี้ไม่มีลูก ต่อมาหลวงปู่ท่านก็ได้รบแต่งตั้งให้เป็นผู้ใหญ่ในหมู่บ้านนั้น ท่านเป็นคนนำหมู่เลี้ยงโค กระบือ ในสมัยนั้น ในกาลต่อมา พระอาจารย์สาร ได้มาที่หมู่บ้านดงเย็น และได้สั่งสอนอบรมคนในหมู่บ้านนั้น จนหลวงปู่ท่านก็มีใจที่จะบวช และได้อุปสมบทเป็นพระภิกษุเมื่อปี พ.ศ. 2469 ขณะมีอายุได้ 37 ปี  ที่วัดโพธิ์สมภรณ์ อำเภอเมือง จังหวัดอุดรธานี โดยมีท่านเจ้าคุณพระธรรมเจดีย์ (จูม พนธุโล) เป็นพระอุปัชฌาย์ ท่านพระครูประสาทคุณานุกิจเป็นพระกรรมวาจาจารย์ได้รับฉายาว่า “ จิรปุญโญ” ต่อมาท่านได้ก็แสวงหาหนทางดับทุกข์ และ ได้ออกเดินธุดงค์กับหลวงปู่มั่น ภูริทตฺโต ธุดงค์มาบ้านดงเย็นแล้วเมตตาแสดงธรรมโปรดท่านและชาวบ้าน ที่สุดทำให้ท่านคิดอยากจะบวช ก่อนบวชท่านได้สละทรัพย์สินสิ่งของให้คนยากจนอยู่นานหลายวันจึงหมด ที่ดินและบ้านอีกสองหลังก็รื้อไปทำเป็นกุฏิถวายวัด ส่วนภรรยาท่านก็ให้บวชเป็นชีก่อนท่านหนึ่งปี เมื่ออุปสมบทแล้วได้เรียนรู้ข้อวัตรปฏิบัติและเดินธุดงค์เท้าเปล่ากับพระอาจารย์สารเป็นเวลา ๓ ปี จากนั้นจึงลาพระอาจารย์เดินธุดงค์ไปทั่วภาคอีสานและในประเทศลาวพร้อมหลานชาย ๑ คน และเมื่อจะธุดงค์ไปภาคเหนือเพื่อแสวงหาหลวงปู่มั่นก็ได้ร่วมเดินทางไปพร้อมกับหลวงปู่ชอบพระสหธรรมิกของท่านซึ่งทั้งสององค์ถือว่าเป็นเพชรน้ำเอก เมื่อได้พบหลวงปู่มั่นแล้วท่านได้รับฟังโอวาทและประพฤติปฏิบัติธรรมกับองค์หลวงปู่มั่นอยู่พักหนึ่งก็ได้ออกธุดงค์ไปกับหลวงปู่ขาว อนาลโยไปทั่วภาคเหนือ  ในกาลต่อมา ท่านได้มาอยู่ที่ วัดป่าสุทธาวาส และศึกษาพระธรรมกับหลวงปู่มั่น จนกระทั่งรู้แจ้งเห็นจริง ท่านถึงแก่มรณภาพเมื่อวันที่ 13 พฤษภาคม พ.ศ. 2512 ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9''' รวมสิริอายุได้ 81 ปี 44 พรรษา
ลิขิตฝันฉันและเธอ
ลิขิตฝันฉันและเธอ (While You Were Sleeping; 당신이 잠든 사이에) เป็นละครโทรทัศน์เกาหลีใต้ในปี ค.ศ. 2017 กำกับโดย โอ ชุง-ฮวัน เขียนบทโดย พัก ฮเย-รย็อน และนำแสดงโดย อี จง-ซ็อก, แพ ซู-จี, อี ซัง-ย็อบ, ช็อง แฮ-อิน และโค ซ็อง-ฮี ออกอากาศทางช่องเอสบีเอส ทุกวันพุธและพฤหัสบดีเวลา 22:00 น. เริ่มตอนแรกเมื่อวันที่ 27 กันยายน ค.ศ. 2017 ถ่ายทอดเรื่องราวของผู้หญิงคนหนึ่งที่สามารถมองเห็นเหตุการณ์ที่จะเกิดขึ้นในอนาคตได้ผ่านความฝันของเธอ กับอัยการหนุ่มผู้ที่พยายามจะยับยั้งความฝันไม่ให้กลายเป็นจริง
การผลิต
ละครเรื่องนี้เป็นผลงานกำกับของ โอ ชุง-ฮวัน ผู้กำกับ ตรวจใจเธอให้เจอรัก และ ยัยตัวร้ายกับนายต่างดาว และนักเขียนบท พัก ฮเย-รย็อน ผู้เขียน พิน็อกคิโอ รักนี้หัวใจไม่โกหก, ไอแคนเฮียร์ยัวร์วอยซ์ และ มุ่งสู่ดาว ก้าวตามฝัน
ในวันที่ 20 มกราคม ค.ศ. 2017 การอ่านบทละครร่วมกับนักแสดงในเรื่องเป็นครั้งแรก จัดขึ้นที่แขวงมกในโซล ไวล์ยูเวอร์สลีปปิง เป็นละครที่ถ่ายทำเสร็จสิ้นก่อนออกอากาศ การถ่ายทำละครเริ่มขึ้นเมื่อเดือนกุมภาพันธ์ ในขณะที่อี จง-ซ็อกได้เข้าร่วมการถ่ายทำในวันที่ 2 มีนาคม โดยปิดกล้องเมื่อวันที่ 27 กรกฎาคม ใช้เวลาถ่ายทำเกือบ 5 เดือน ที่ว็อนพังในเมืองพาจู
เรตติง
ในตารางด้านล่าง <span style="color:blue" class="" data-ve-attributes="{"style":"color:blue"}">ตัวเลขสีฟ้า แสดงถึงเรตติงที่ได้รับต่ำที่สุด และ <span style="color:red" class="" data-ve-attributes="{"style":"color:red"}">ตัวเลขสีแดง แสดงถึงเรตติงที่ได้รับสูงที่สุด
คนเถื่อนใจธรรม
คนเถื่อนใจธรรม (bon sauvage; noble savage) เป็นศัพท์ทางปรัชญา หมายถึง คนที่ถูกมองว่ารูปทรามต่ำศักดิ์ แต่เนื้อแท้แล้วเปี่ยมคุณธรรม คำนี้ปรากฏในภาษาอังกฤษครั้งแรกในละครเวทีเรื่อง The Conquest of Granada (พิชิตกรานาดา) เมื่อ ค.ศ. 1672 ของ จอห์น ดรายเดน (John Dryden) โดยในบทละครนั้น เจ้าชายคริสเตียนพระองค์หนึ่งซึ่งปลอมพระองค์เป็นชาวสเปนมุสลิมใช้คำดังกล่าวแทนพระองค์เอง ต่อมา คำนี้กลายเป็นเครื่องแสดงภาพของ "คนผู้เป็นสุภาพชนโดยเนื้อแท้" ตามทฤษฎีความรับรู้ทางศีลธรรม (moral sense theory) อันเลื่องลือในสมัยคริสต์ศตวรรษที่ 18 ต่อมาใน ค.ศ. 1851 ชาลส์ ดิกเกนส์ (Charles Dickens) นักเขียนชาวอังกฤษ ใช้คำเช่นว่าเป็นชื่อบทความเชิงเสียดสีสังคม ซึ่งมีเนื้อหาแสดงความต้องการของเขาที่จะหลีกลี้ไปเสียจากสังคมโรแมนติกแบบดึกดำบรรพ์อย่างในคริสต์ศตวรรษที่ 18 และต้นคริสต์ศตวรรษที่ 19 ทำให้คำนี้ได้รับความนิยมเพิ่มขึ้นอีก
พระจุฬาราชมนตรี (สอน อหะหมัดจุฬา)
พระจุฬาราชมนตรี นามเดิม สอน อหะหมัดจุฬา เป็นบุตรพระยาจุฬาราชมนตรี (สัน อหะหมัดจุฬา) กับคุณหญิงถนอม เกิดเมื่อวันที่ 17 กรกฎาคม พ.ศ. 2437 เข้ารับราชการในกรมท่าขวา ได้เป็นหลวงราชเศรษฐีเมื่อ พ.ศ. 2456 ได้รับการแต่งตั้งเป็นจุฬาราชมนตรีเมื่อ พ.ศ. 2473 ถือเป็นจุฬาราชมนตรีคนสุดท้ายในสมัยสมบูรณาญาสิทธิราชย์ ถึงแก่กรรมเมื่อ 12 พฤศจิกายน พ.ศ. 2493 รวมอายุได้ 56 ปี ศพของท่านฝังอยู่ที่มัสยิดต้นสน
เป็นจุฬาราชมนตรีคนที่ 9 แห่งกรุงรัตนโกสินทร์และเป็นคนที่13แห่งราชอาณาจักรไทย พระจุฬาราชมนตรี (สอน อหะหมัดจุฬา) เป็นบุตรของพระยาจุฬาราชมนตรี (สัน) กับคุณหญิงถนอม ได้ถวายตัวเป็นหมาดเล็กในพระบาทสมเด็จพระมงกุฎเกล้าเจ้าอยู่หัว รัชกาลที่6  ได้รับราชกาลและโปรดเกล้าให้เป็น “หลวงราชเศรษฐี” รับราชการในกระทรวงมหาดไทยในแผ่นดินพระบาทสมเด็จพระปกเกล้าเจ้าอยู่หัว รัชกาลที่ 7 ได้เลื่อนเป็น “พระจุฬาราชมนตรี สอน อะหมัดจุฬา”
พระจุฬาราชมนตรี (สอน อะหมัดจุฬา) ถึงแก่อนิจกรรมเมื่อ พ.ศ. 2479 หลังจากการเปลี่ยนแปลงการปกครองเป็นระบอบประชาธิปไตย ประมาณ 4 ปี ศพของท่านถูกฝัง ณ สุสานมัสยิดต้นสน (กุฎีใหญ่)